кратки вицове за Шофьори
Един муфтаджия висял на тротоара. Покрай него минал някакъв баровец. Авантаджията се приближил към него:
- Ах, господине, да знаете само на какво станах свидетел преди малко! Значи, две коли летяха право една срещу друга. Обаче и двамата шофьори блееха и не внимаваха какво се случва около тях. Единият си говореше по телефона, а другият четеше вестник. Представяте ли си? Вестник и шофиране! Когато колите бяха съвсем наблизо, аз се разкрещях ужасено и започнах трескаво да размахвам ръце. Но ония идиоти продължаваха да блеят. И тогава... О, Господи, целият треперя! Може ли една цигара, та да се успокоя мъничко?
Баровецът кимнал и извадил пакет луксозни папироси:
- Разбира се! Даже си вземете две-три! И какво, казвате, стана с колите?
Муфтаджията продължил с напълно спокоен тон:
- Ааа, нищо! Разминаха се. Може ли и огънче?